Srna je rođena 21. novembra 1971. godine u Beogradu. Ćerka je Dunje Lango i Milana M. Langa. Glumu je diplomirala na Fakultetu dramskih umetnosti u Beogradu kabareom Ne znate vi šta su to aplauzi, u klasi profesora Predraga Bajčetića,zajedno sa Kajom Žutić, Anom Sofrenović i dr. Prvu ulogu ostvarila je 1994. godine u seriji Srećni ljudi, a najviše uloga ostvarila je u pozorištu; najpoznatijom ulogom smatra se Sofija, u seriji Jelena, u kojoj tumači ljubavnicu tadašnjem stvarnom mužu Irfanu Mensuru. Srna ima dva sina, Aleksu iz prvog i Pavla iz drugog braka.